पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना का संक्रमण तेजी से बढ़ रहा है। इसे नियंत्रित करने के लिए शहर में कोरोना कर्फ्यू लगाया गया है। मास्क नहीं पहनने और सोशल डिस्टेंसिंग का पालन नहीं करने वालों पर जुर्माने की कार्रवाई की जा रही है। लेकिन, जेपी अस्पताल के कोविड वार्ड में कोरोना गाइडलाइन का पालन नहीं हाे रहा है। आलम यह है कि यहां कोविड वार्ड में भर्ती ऑक्सीजन सपोर्ट और सामान्य कोविड पॉजिटिव मरीजों को सीटी स्कैन के लिए परिजनों को लेकर जाना पड़ रहा है। इसके चलते सीटी स्कैन कराने मरीज को ले गए अटेंडेंट के भी कोविड संक्रमित होने के खतरे से इनकार नहीं किया जा सकता।
जेपी अस्पताल के ओल्ड आईसीयू वार्ड में भर्ती सुनील शास्त्री की सोमवार सुबह काेरोना की आरटीपीसीआर जांच रिपोर्ट पॉजिटिव आई। उन्हें सांस लेने में तकलीफ होने के कारण डॉक्टर्स ने ऑक्सीजन सपोर्ट पर रखा है। दोपहर में मरीज के फेंफड़ों में कोविड संक्रमण की स्थिति जानने के लिए डॉक्टर्स ने उन्हें फेंफड़ों का एचआर सीटी कराने की सलाह दी। इसके बाद दो अटेंडेंट उन्हें व्हीलचेयर पर लेकर सीटी स्कैन कराने अस्पताल की ए ब्लॉक बिल्डिंग में लेकर गए, जबकि नियमानुसार मरीज को सीटी स्कैन के लिए वार्ड ब्वॉय को पीपीई किट पहनकर लेकर जाना था।
कोविड मरीज को सीटी स्कैन सेंटर ले जाने की गाइडलाइन
परिजन किस स्थिति में मरीज को लेकर गए, जांच कराएंगे
कोविड पॉजिटिव वार्ड में भर्ती मरीज को सीटी स्कैन के लिए वार्ड ब्वॉय को लेकर जाना चाहिए था, लेकिन वार्ड में भर्ती पॉजिटिव मरीज को सीटी स्कैन के लिए उसके परिजन ऑक्सीजन सपोर्ट पर लेकर किस स्थिति में लेकर गए? इसकी जांच कराई जाएगी।
- डॉ. राकेश श्रीवास्तव, सिविल सर्जन, जेपी अस्पताल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn